Plestiek - Wikipedia
Plestiek, plestik, plastiek, plastik of plastic is 'ne groepsnaam veur 'n groep aan kónsstoffe: otganische polymere. In 't daacheliks spraokbroek wuuertj mit plestiek ouch waal alle saorten aan kónsstoffe gemèndje.
Plestiek is oearsprunkelik allein 'n kónsstof wovan door plastische vormgaeving, verhitting in 'n vorm ónger drök, e veurwirp kan waere gemaak. Me sprèk den van 'ne thermoplas. Lang neet alle kónsstoffe valle dao-ónger. Daoveur sprèk me inne kónsstofindustrie lever van kónsstoffen en neet plestiek. Väöl, meh lang neet alle, kónsstoffe zeen opgeboedj oet polymere.
E good veurbild van 'n kónsstof die nao vörming vervörmbaar blief of neet mieë plastisch te vervörme vèltj is polyurethaansjoem, det inne zaachte vorm väöl wuuertj toegepas in muibele, kusses en dergelike, mer inne helle vorm ouch in ieskes.
't Wit matterjaal woroet alderhenj aan flesje kónne waere gemaak (polyetheen) is daotaenge waal weer smultjbaar en kan dus in princiep oppernuuj waere verwirk zónger sjemische aafbraak. Ouch voelnistoete waere van thermoplastisch matterjaal gemaak, middels e blaospercès.
1.1 Netuurlike polymere
1.2 Kónsmaesige plestieke
Versjillige perdukte die van plestiek gemaak zeen.
Netuurlike polymere[bewirk | brón bewèrke]
Kónsmaesige plestieke[bewirk | brón bewèrke]
Polyethyleen Tereftalaat Glycol (PETG)
Miljeuvervoeling[bewirk | brón bewèrke]
Plestiek lèdj toet enorm miljeuvervoeling op 't landj. E bekèndj veurbild van groeatsjaolige vervoeling inne zieë is ónger anger de plestieksóp inne Groeaten Oceaan. 't Recycle van plestiek is daobie problematisch; hergebroek vindj döks plaats door downcycling (de kwaliteit van 't gerecycled matterjaal is slechter es van 't oearsprunkelik).
Allewiel guuef 't aevel waal bioplestiek, dae biologisch aafbraekbaar is.
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Plestiek&oldid=365661"
Dees pazjena is 't lèts verangerd op 1 mrt 2015, 14:53.